Priekšlikums PADOMES REGULA, ar ko groza Padomes Īstenošanas regulu (ES) Nr. 102/2012, ar kuru cita starpā Ķīnas Tautas Republikas izcelsmes tērauda trošu un tauvu importam noteikto galīgo antidempinga maksājumu attiecina arī uz tādu tērauda trošu un tauvu importu, kas sūtītas cita starpā no Korejas Republikas, neatkarīgi no tā, vai tās ir deklarētas ar izcelsmi Korejas Republikā /* COM/2012/0228 final - 2012/0113 (NLE) */





PASKAIDROJUMA RAKSTS 1) Priekšlikuma konteksts 110 || · Priekšlikuma pamatojums un mērķi Šis priekšlikums attiecas uz to, kā procedūrā, kas attiecas uz konkrētu Ķīnas Tautas Republikas izcelsmes tērauda trošu un tauvu importu un kas paplašināta, iekļaujot no Korejas Republikas sūtītu tērauda trošu un tauvu importu neatkarīgi no tā, vai tās ir deklarētas ar izcelsmi Korejas Republikā, piemērot Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (turpmāk “pamatregula”). 120 || · Vispārīgais konteksts Šis priekšlikums sagatavots, īstenojot pamatregulu un veicot izmeklēšanu saskaņā ar pamatregulā noteiktajām pamatprasībām un procedūras prasībām. 139 || · Spēkā esošie noteikumi priekšlikuma jomā - Regula (EK) Nr. 1858/2005, ar ko nosaka antidempinga pasākumus konkrētu tērauda trošu un tauvu importam, kura izcelsme cita starpā ir Ķīnas Tautas Republikā. - Regula (ES) Nr. 400/2010, ar ko paplašina iepriekš minētā galīgā antidempinga maksājuma piemērošanu, attiecinot to uz šā paša ražojuma importu, kas nosūtīts no Korejas Republikas. - Regula (ES) Nr. 102/2012, ar ko saglabā šos pasākumus pēc termiņbeigu pārskatīšanas saskaņā ar pamatregulas 11. panta 2. punktu. 141 || · Atbilstība pārējiem ES politikas virzieniem un mērķiem Nepiemēro. 2) Apspriešanās ar ieinteresētajām personām un ietekmes novērtējums || · Apspriešanās ar ieinteresētajām personām 219 || Pieprasījuma iesniedzēji un Savienības ražošanas nozare tika informēti par pārbaudes konstatējumiem, un tiem bija iespēja sniegt piezīmes. || · Ekspertu atzinumu pieprasīšana un izmantošana 229 || Neatkarīgu ekspertu atzinums nebija vajadzīgs. 230 || · Ietekmes novērtējums Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums. 3) Priekšlikuma juridiskie aspekti 305 || · Ierosināto pasākumu kopsavilkums Padome ar Regulu (EK) Nr. 1858/2005 noteica galīgo antidempinga maksājumu konkrētu tērauda trošu un tauvu importam (turpmāk “attiecīgais ražojums”), kura izcelsme cita starpā ir Ķīnas Tautas Republikā. Ar Regulu (ES) Nr. 400/2010 Padome paplašināja iepriekš minētā galīgā antidempinga maksājuma piemērošanu, attiecinot to uz šā paša ražojuma importu, kas nosūtīts no Korejas Republikas. Ar šo pašu regulu konkrētu īpaši uzskaitītu Korejas uzņēmumu imports tika atbrīvots no šā maksājuma paplašinātās piemērošanas. Ar Regulu (ES) Nr. 102/2012 pēc termiņbeigu pārskatīšanas saskaņā ar pamatregulas 11. panta 2. punktu Padome saglabāja šos pasākumus. Pamatregulas 11. panta 4. punktā paredzēta iespēja ražotājiem eksportētājiem, kas atbilst konkrētiem kritērijiem, iegūt atbrīvojumu no atlikušā maksājuma un saņemt individuālu dempinga starpību (turpmāk “jauna ražotāja eksportētāja režīms”). Pamatregulas 13. panta 4. punktā uzņēmumiem no tās valsts, uz kuru pasākumi tiek attiecināti ar paplašināšanu pēc izmeklēšanas atbilstīgi 13. panta 3. punktam, ir paredzēta iespēja saņemt atbrīvojumu no šo pasākumu paplašinātas piemērošanas. Uzņēmums Seil Wire & Cable (turpmāk “Seil”), kas ir attiecīgā ražojuma Korejas ražotājs eksportētājs, pieprasīja pārskatīšanu saskaņā ar pamatregulas 11. panta 4. punktu un 13. panta 4. punktu. Izmeklēšana parādīja, ka Seil ir jauns ražotājs eksportētājs atbilstīgi pamatregulas 11. panta 4. punktam un ka tas varētu atbilst kritērijiem, lai tam atbilstīgi pamatregulas 13. panta 4. punktam tiktu piešķirts atbrīvojums no pasākumu paplašinātas piemērošanas. Tāpēc tiek ierosināts Padomei pieņemt pievienoto priekšlikumu regulai, ar ko Seil pievieno sarakstam ar tiem Korejas ražotājiem, kuri ir atbrīvoti no pasākumu piemērošanas. Regula būtu jāpublicē Eiropas Savienības Oficiālajā Vēstnesī. 310 || · Juridiskais pamats Padomes 2009. gada 30. novembra Regula (EK) Nr. 1225/2009, par aizsardzību pret importu par dempinga cenām no valstīm, kas nav Eiropas Kopienas dalībvalstis. 329 || · Subsidiaritātes princips Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. || · Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. 331 || – Rīcības forma ir aprakstīta iepriekš minētajā pamatregulā un neparedz valstu lēmumus. 332 || – Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. || · Juridisko instrumentu izvēle 341 || Ierosinātais juridiskais instruments: regula. 342 || Citi instrumenti nebūtu piemēroti šāda iemesla dēļ: – iepriekš minētā pamatregula neparedz alternatīvas. 4) Ietekme uz budžetu 409 || Priekšlikums neietekmē Savienības budžetu. 2012/0113 (NLE) Priekšlikums PADOMES REGULA, ar ko groza Padomes Īstenošanas regulu (ES) Nr. 102/2012, ar kuru cita starpā Ķīnas Tautas Republikas izcelsmes tērauda trošu un tauvu importam noteikto galīgo antidempinga maksājumu attiecina arī uz tādu tērauda trošu un tauvu importu, kas sūtītas cita starpā no Korejas Republikas, neatkarīgi no tā, vai tās ir deklarētas ar izcelsmi Korejas Republikā EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis[1] (turpmāk “pamatregula”), un jo īpaši tās 9. panta 4. punktu un 13. panta 4. punktu, ņemot vērā priekšlikumu, ko Eiropas Komisija (turpmāk “Komisija”) iesniedza pēc apspriešanās ar padomdevēju komiteju, tā kā: A. SPĒKĀ ESOŠIE PASĀKUMI (1) Padome ar Regulu (EK) Nr. 1858/2005[2] noteica antidempinga pasākumus par tādu tērauda trošu un tauvu importu, kuru maksimālais šķērsgriezuma izmērs pārsniedz 3 mm, ieskaitot tauvas slēgtos rituļos un izņemot nerūsējošā tērauda troses un tauvas (turpmāk “konkrētas tērauda troses un tauvas” jeb “attiecīgais ražojums”), ko patlaban klasificē ar KN kodiem ex 7312 10 81, ex 7312 10 83, ex 7312 10 85, ex 7312 10 89 un ex 7312 10 98 un kā izcelsme cita starpā ir Ķīnas Tautas Republikā (turpmāk “sākotnējie pasākumi”). Attiecībā uz šo importu noteiktie pasākumi bija maksājuma likme 60,4 % apmērā, ko piemēro CIF neto cenai ar piegādi līdz Savienības robežai pirms nodokļa samaksas. (2) Pēc ES Stiepļu trošu rūpniecības sadarbības komitejas iesniegtā pieprasījuma Komisija 2009. gada 12. augustā sāka izmeklēšanu atbilstīgi pamatregulas 13. pantam. Izmeklēšana noslēdzās, pieņemot Regulu (ES) Nr. 400/2010, ar kuru Padome paplašināja galīgo antidempinga maksājumu par Ķīnas Tautas Republikas izcelsmes tērauda trošu un tauvu importu, attiecinot to uz šā paša ražojuma importu, kas nosūtīts no Korejas Republikas (turpmāk “pasākumu paplašināta piemērošana”). Ar šo pašu regulu attiecīgā ražojuma imports, ko nosūta daži konkrēti uzskaitīti Korejas uzņēmumi, tika atbrīvots no šo pasākumu piemērošanas, jo netika konstatēts, ka šie uzņēmumi apietu pasākumus. Turklāt, pat ja daži attiecīgie Korejas uzņēmumi bija saistīti ar ĶTR uzņēmumiem, kuriem piemēroja sākotnējos pasākumus, nebija pierādījumu, ka šīs attiecības būtu tikušas izveidotas vai izmantotas, lai apietu Ķīnas Tautas Republikas izcelsmes importam piemērojamos spēkā esošos pasākumus[3]. (3) Ar Regulu (ES) Nr. 102/2012[4] pēc termiņbeigu pārskatīšanas saskaņā ar pamatregulas 11. panta 2. punktu Padome šos pasākumus saglabāja. B. PĀRSKATĪŠANAS SĀKŠANA (4) Komisija ar Komisijas 2011. gada 29. septembra Regulu (ES) Nr. 969/2011[5] sāka Regulas (ES) Nr. 400/2010 pārskatīšanu ar mērķi noteikt, vai ir iespējams piešķirt atbrīvojumu no šo pasākumu piemērošanas vienam Korejas eksportētājam, Seil Wire & Cable (turpmāk “pieteikuma iesniedzējs”), atcēla pieteikuma iesniedzēja importam piemērojamo antidempinga maksājumu un paredzēja tā importa reģistrāciju. (5) Pārskatīšana tika sākta, jo Komisija uzskatīja, ka ir pietiekami pirmšķietami pierādījumi, uz kuriem pamatojās pieteikuma iesniedzēja apgalvojums, ka tas ir jauns ražotājs eksportētājs atbilstīgi pamatregulas 11. panta 4. punktam un ka tas varētu atbilst kritērijiem, lai tam atbilstīgi pamatregulas 13. panta 4. punktam tiktu piešķirts atbrīvojums no pasākumu paplašinātas piemērošanas. (6) Tādēļ tika veikta pārbaude, lai noteiktu, vai pieteikuma iesniedzējs atbilst kritērijiem, lai tam piešķirtu atbrīvojumu no pasākumu paplašinātas piemērošanas, kā paredzēts Komisijas Regulas (ES) Nr. 969/2011 5. līdz 7. apsvērumā, pārbaudot, vai tas i) neeksportēja attiecīgo ražojumu uz Eiropas Savienību tajā izmeklēšanas periodā, kas tika izmantots izmeklēšanā, kuras rezultātā tika noteikta pasākumu paplašināta piemērošana, proti, no 2008. gada 1. jūlija līdz 2009. gada 30. jūnijam, ii) nenodarbojās ar to pasākumu apiešanu, kas piemērojami ĶTR izcelsmes konkrētu tērauda trošu un tauvu importam, un iii) sāka attiecīgā ražojuma eksportēšanu uz Eiropas Savienību pēc tā izmeklēšanas perioda, kas tika izmantots izmeklēšanā, kuras rezultātā tika noteikta pasākumu paplašināta piemērošana. (7) Komisija pieprasīja un pārbaudīja visu informāciju, ko tā uzskatīja par vajadzīgu, lai noteiktu atbilstību minētajiem kritērijiem. Šajā procesā bija iekļauta pārbaude uz vietas pieteikuma iesniedzēja telpās. C. KONSTATĒJUMI (8) Pieteikuma iesniedzējs sniedza pietiekamus pierādījumus, kas apstiprināja atbilstību visiem trim 6. apsvērumā minētajiem kritērijiem. Tas varēja pierādīt, ka i) nav eksportējis attiecīgo ražojumu uz Savienību no 2008. gada 1. jūlija līdz 2009. gada 30. jūnijam, ii) nav nodarbojies ar to pasākumu apiešanu, kas piemērojami ĶTR izcelsmes konkrētu tērauda trošu un tauvu importam, un iii) sāka attiecīgā ražojuma eksportēšanu uz Eiropas Savienību pēc 2009. gada 30. jūnija. Tādēļ attiecīgajam uzņēmumam būtu jāpiešķir atbrīvojums. D. GROZĪJUMI SARAKSTĀ AR UZŅĒMUMIEM, UZ KURIEM ATTIECAS ATBRĪVOJUMS NO PASĀKUMU PAPLAŠINĀTAS PIEMĒROŠANAS (9) Ņemot vērā 7. apsvērumā izklāstītos izmeklēšanas konstatējumus, tiek secināts, ka uzņēmums Seil Wire & Cable būtu jāpievieno to uzņēmumu sarakstam, kuri ir atbrīvoti no galīgā antidempinga maksājuma, kas ar Regulu (ES) Nr. 102/2012 noteikts konkrētu Ķīnas Tautas Republikas izcelsmes tērauda trošu un tauvu importam, attiecinot to arī uz konkrētu no Korejas Republikas nosūtītu tērauda trošu un tauvu importu. Tādēļ Seil Wire & Cable būtu jāpievieno atsevišķi minēto uzņēmumu sarakstam Padomes Īstenošanas regulas (ES) Nr. 102/2012 1. panta 4. punktā. Kā noteikts Regulas (ES) Nr. 400/2010 1. panta 2. punktā, atbrīvojuma piemērošana ir atkarīga no tāda derīga rēķina iesniegšanas dalībvalstu muitas iestādēm, kas atbilst minētās regulas pielikumā izklāstītajām prasībām. Ja šādu rēķinu neiesniedz, antidempinga maksājumu būtu jāturpina piemērot. (10) Pieteikuma iesniedzējs un Savienības ražošanas nozare tika informēti par izmeklēšanas konstatējumiem, un tiem bija dota iespēja sniegt piezīmes. To piezīmes attiecīgos gadījumos tika ņemtas vērā, IR PIEŅĒMUSI ŠO REGULU. 1. pants Tabulu Padomes Īstenošanas regulas (ES) Nr. 102/2012 1. panta 4. punktā aizstāj ar šādu tabulu. Valsts || Uzņēmums || TARIC papildu kods Korejas Republika || Bosung Wire Rope Co., Ltd, 568,Yongdeok-ri, Hallim-myeon, Gimae-si, Gyeongsangnam-do, 621-872 || A969 || Chung Woo Rope Co., Ltd, 1682-4, Songjung-Dong, Gangseo-Gu, Busan || A969 || CS Co., Ltd, 287-6 Soju-Dong Yangsan-City, Kyoungnam || A 969 || Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan || A969 || Dae Heung Industrial Co., Ltd, 185 Pyunglim – Ri, Daesan-Myun, Haman – Gun, Gyungnam || A969 || DSR Wire Corp., 291, Seonpyong-Ri, Seo-Myon, Suncheon-City, Jeonnam || A969 || Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul || A969 || Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan || A969 || Seil Wire and Cable, 47-4, Soju-Dong, Yangsan-Si, Kyungsangnamdo || A994 || Shin Han Rope Co., Ltd, 715-8, Gojan-Dong, Namdong-gu, Incheon || A969 || Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan || A969 || Young Heung Iron & Steel Co., Ltd, 71-1 Sin-Chon Dong,Changwon City, Gyungnam || A969 2. pants Muitas iestādēm ar šo ir jāpārtrauc importa reģistrācija, kas noteikta saskaņā ar Regulas (ES) Nr. 969/2011 3. pantu. Antidempinga maksājumu par šādi reģistrētu importu neiekasē. 3. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L 343, 22.12.2009., 51. lpp. [2] OV L 299, 16.1.2005., 1. lpp. [3] Sk. Regulas (ES) Nr. 400/2010 80. apsvērumu. [4] OV L 36, 9.2.2012., 1. lpp. [5] OV L 254, 30.9.2011., 7. lpp.